Béatrice Uria-Monzon

Béatrice Uria-Monzon (Agen, 1963ko abenduaren 28a - Agen, 2025eko uztailaren 19a) frantziar mezzosopranoa izan zen. Bere paperik gogoangarrienak Bizeten Carmen kantatu izan zuenekoak izan ziren, hainbat opera antzoki nagusitan izan Carnenen rolean.

 Ibilbidea 
Uria-Monzon Agenen jaio zen, Akitanian, 1963ko abenduaren 28an. Bere aita Antonio Uria Monzon margolaria izan zen, Madrilen jaioa eta Donibane Lohizunen bizi izan zena. St. Jean de Lectoureko (Gers) Bigarren Hezkuntzako Eskola Katolikoan hasi zen ahots lirikoa lantzen, Roland Fornerodek zuzendutako eskolako abesbatzean. Abesti-ikasketak egin zituen Bordeleko Unibertsitatean eta Bordeleko Kontserbatorioan, Marseillako Centre national d'integration professionnelle des artistes lyriques erakundean eta Parisko Operako École d'art lyrique delakoan.

Uria Monzon 1987an hasi zen abeslari liriko gisa, mezzosoprano ahotsarekin. 1989an, Chérubino gisa agertu zen Mozarten Le nozze di Figaro-n, Lorrenako Opera Nazionalean.

 Errepertorioa 
Ezaguna egin zen batik bat 1993an eta 1994an Opéra Bastillen interpretatu zuelako Bizeten Carmen protagonistaren izeneko rolean zenbait aldiz, eta gero hamarkadako garaiko munduko eszenatoki garrantzitsuenetan: 1994, Grand Théâtre de Bordeaux eta Buenos Airesko Colón antzokia; 1995, Opéra Royal de Wallonie; 1996:, Massimo antzokia Palermon, Teatro Regio Turinen; 1997, Théâtre du Capitole Tolosan, Metropolitan Opera New Yorken.

Batez ere Frantziako eta Italiako errepertorioetako operak interpretatu zituen Uria-Monzonek. Adibidez: 

 Jules Massenet: Charlotte rolean Wertherren, Hérodiade (izen bereko protagonista), Dultzinea Don Quichotten, Chimène Le Ciden (Roberto Alagnarekin batera), Anita La Navarraisen.
 Berlioz: Cassandre eta Didon Les Troyensen.
 Ambroise Thomas: Gertrude Hamleten.
 Poulenc: Mère Marie Dialogues des Carmélitesen.
 Saint-Saëns: Dalila Samson et Dalilan.
 Offenbach: Giulietta Les contes d'Hoffmannen.
 Bellini: Adalgisa Norman.
 Donizetti: Sarah Roberto Devereuxen, Léonor La Favoriten (frantsesezko zein italierazko bertsioetan). 
 Verdi: Fenena Nabuccon, Amnéris Aidan, Eboli Don Carlosen (frantsesezko zein italierazko bertsioetan).
 Mascagni: Santuzza Cavalleria rusticanan. 
 Wagner: Venus Tannhauserren.
 Bartók: Judith Bizarrurdinen gazteluan, hungarieraz.
 Puccini: Tosca, 2012an.

 Erreferentziak 

 Kanpo estekak 

Kategoria:Lot eta Garonako jendea
Kategoria:Frantziako abeslari lirikoak
Kategoria:Mezzosopranoak
Kategoria:Ohorezko Legioko zaldunak